Michael Douglas

De Michael Kirk Douglas, gebuer de 25. September 1944 zu New Brunswick am New Jersey als Michael Issurovitch Demsky, ass en US-amerikanesche Schauspiller, Filmproduzent an Oscar-, Golden-Globe an Emmy-Gewënner.

Hien ass de Jong vum Schauspiller Kirk Douglas an deem senger éischter Fra, der Diana Dill. Hien huet Schauspillerei a Regie studéiert, an hat seng éischt Filmroll 1969 an Hail, Hero!. Bekannt gouf en nieft dem Karl Malden an der TV-Serie Streets of San Francisco (1972-1977), woufir en 3 Emmye krut. Hien huet och dem Miloš Forman säi Film One Flew over a Cuckoo's Nest produzéiert an dofir 1975 den Oscar fir de beschte Film kritt. Filmer mat him an der Haaptroll, déi Succès haten, koumen no: China Syndrome, Romancing the Stone an The Jewel of the Nile, déi en och allen dräi produzéiert huet.

1988 huet e fir Wall Street säin éischten Oscar fir déi bescht Haaptroll kritt. An den 1990er Joren huet hie säi Repertoire vun éischter liichte Kaméidisfilmer op méi kontrovers Filmer gewiesselt, wéi Basic Instinct, dem David Fincher säin The Game, Falling Down oder Traffic, déi em souwuel Luef vun de Kritiker wéi och kommerzielle Succès abruecht hunn.

Hien ass zanter 2000 mat der Schauspillerin Catherine Zeta-Jones bestuet; si hunn zwee Kanner zesummen.

 Filmographie als Schauspiller (Auswiel) 
 1969: Hail, Hero!
 1972: Napoleon and Samantha
 1972-1977: The Streets of San Francisco, Tëleesserie
 1978: Coma
 1979: The China Syndrome, och Produzent
 1979: Running
 1983: The Star Chamber
 1984: Romancing the Stone, och Produzent
 1985: A Chorus Line
 1985: The Jewel of the Nile, och Produzent
 1987: Wall Street
 1987: Fatal Attraction
 1989: Black Rain
 1989: The War of the Roses
 1992: Shining Through
 1992: Basic Instinct
 1993: Falling Down
 1994: Disclosure
 1995: The American President
 1996: The Ghost and the Darkness, och Produzent
 1997: The Game
 1998: A Perfect Murder
 2000: Wonder Boys
 2000: Traffic
 2000: One Night at McCool's
 2001: Don't Say a Word
 2003: The In-Laws
 2003: It Runs in the Family
 2005: The Ride Down to Mt. Morgan
 2006: The Sentinel
 2006: You, Me and Dupree
 2007: King of California
 2009: Solitary Man
 2009: The Ghost of Girlfriends Past
 2009: Beyond a Reasonable Doubt
 2010: Wall Street: Money Never Sleeps
 2012: Haywire
 2013: Behind the Candelabra
 2013: Last Vegas

 Literatur 
 Marc Eliot: Michael Douglas. Die Biografie. LangenMüller, München 2014, ISBN 978-3-7844-3350-9. (Mit 46 Fotos)
 Adolf Heinzlmeier: Michael Douglas. Rastatt 1990. ISBN 3-8118-3060-0.

 Um Spaweck 

Kategorie:US-amerikanesch Filmschauspiller
Kategorie:US-amerikanesch Televisiounsschauspiller
Kategorie:US-amerikanesch Filmproduzenten
Kategorie:Oscar fir de beschte Schauspiller
Kategorie:Gebuer 1944
Kategorie:Golden Globe fir de beschte Filmproduzent
Kategorie:Golden Globe fir de beschte Schauspiller an enger Miniserie oder Televisiounsfilm
Kategorie:Golden Globe fir de beschte Schauspiller an engem dramatesche Film
Kategorie:Hollywood Walk of Fame
Kategorie:Cecil B. DeMille Award
Kategorie:Premio Donostia
Kategorie:Primetime Emmy-Gewënner